ناربَل

ناربَل  چھِ اَکھ قصبہٕ، تٔحصیل تہٕ بلاک یس وسط کٔشیٖر کس ہِندوستان کہ زیر انتظام مرکزی زیر انتظام علاقہٕ جموں و کشمیر کس ضلعہٕ بڈگامس مَنٛز چھ۔ اَتھ چھ اکثر گُلمرگک دروازٕ ونان، تہٕ کیاز یہِ چھ مشہوٗر ہِل سٹیشنس کن گژھن وول سڑکہ پؠٹھ گۄڑنُیک شَہَر۔ ناربَل چھ جموں و کشمیر چہ رؠتہٕ کالٕچ رازدٲنہِ سریٖنگر کس تجارتی مرکز لال چوک پؠٹھ 13 کلومیٹر (8 میٖل) تہٕ ضلعہٕ ہیڈکوارٹر بَڈگوم پؠٹھ 31 کلومیٹر دوٗر واقعہٕ۔

 جغرافی 

سرکٲر رکارڈ مطٲبق چھ نربلک بُلاک نمبر 14۔ بلاکس مَنٛز چھ 51 گام تہٕ اَتھ بلاکس مَنٛز چھےٚ کُل 11,343 گرٕ۔   یہِ چھ 2014 پؠٹھٕ تٔحصیل تہٕ۔ یہِ چھ سریٖنگر کس سٹی سینٹر لال چوک پؠٹھ  کلومیٹر (8.7 میٖل مغرب تہٕ ضلعہٕ ہیڈکوارٹر بڈگام پؠٹھ  کلومیٹر شمالس مَنٛز واقعہٕ۔یہِ چھ جنوٗب مغرب تہٕ مغربس کن بیٖرُو تہٕ ماگام تٔحصیل، شُمالس کن پٹن تٔحصیل تہٕ مشرقس کن سریٖنگرٕچ شالٹینگ سٔتؠ گِرِتھ۔ سِریٖنَگَر، ماگم تہٕ بَڈگوم چھ نزدیٖکی شَہَر یا قصبہٕ۔ سُکھ ناگ دٔریاو، یس توسٕمٲدان پؠٹھ چھ وسان، چھ شہرس مَنٛز پکان تہٕ چھ اَتھ علاقس مَنٛز آبُک بوٚڑ ذٔریعہٕ۔ ناربَل مین سٹاپس نزدیٖک چھ سید محمد صالحہ بُخاری آر اے سٕنٛز صوٗفی زِیارت۔ناربَل چھِ خوٗبصوٗرت کھیل کِس مٲدانہٕ خٲطرٕ زاننہٕ یوان ییٚتہ نزدیٖکی علاقن ہنٛدؠ لوٗکھ کرٚکیٹ فٹ بال تہٕ باقی کھیل گنٛدن وٗچھنہٕ چھ یوان۔

 رسٲئی 

مزہوم ریلوے سٹیشن چھ نزدیٖکی ریلوے سٹیشن یُس ناربَل پؠٹھ شیٚیہ کلومیٹر دوٗر واقع چھ۔ سری نگر بین الاقوٲمی ہوٲئی اڈے چھ ییٚتہ پیٚٹھٕ لگ بگ  کلومیٹر (9.9 میٖل) دوٗر واقعہٕ۔تہٕ کیاز یہِ چھ سری نگر-گلمرگ ہائی وے پؠٹھ واقع، ناربَل چھ سڑکہ ذٔریعہٕ رؠتہٕ کالٕچ رازدٲنہ سِریٖنَگرَس سۭتہ اصل پٲٹھؠ جڑتھ، یہِ چھ سری گڑھ سٕمارٹ سِٹی لمیٹڈ کہ ذٔریعہٕ چلاونہٕ ینہٕ واجؠن بس سروس کہ ذٔریع تہٕ جڑتھ۔

 حَوالہٕ